CELEX: 32010R1193
Language: lt
Date: 2010-12-16 00:00:00
Title: 2010 m. gruodžio 16 d. Komisijos reglamentas (ES) Nr. 1193/2010, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas ( Maine-Anjou (SKVN))

17.12.2010   
            
            
               LT
            
            
               Europos Sąjungos oficialusis leidinys
            
            
               L 333/23
            
         KOMISIJOS REGLAMENTAS (ES) Nr. 1193/2010
   2010 m. gruodžio 16 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas (Maine-Anjou (SKVN))
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 4 dalies pirmą pastraipą,
   kadangi:
   
               (1)
            
            
               Remiantis Reglamento (EB) Nr. 510/2006 6 straipsnio 2 dalies pirma pastraipa ir 17 straipsnio 2 dalimi, Prancūzijos paraiška įregistruoti pavadinimą „Maine-Anjou“ paskelbta Europos Sąjungos oficialiajame leidinyje
                   (2).
            
         
               (2)
            
            
               Italija, remdamasi Reglamento (EB) Nr. 510/2006 7 straipsnio 1 dalimi, pateikė prieštaravimo pareiškimą. Prieštaravimo pareiškimas yra priimtinas pagal minėto reglamento 7 straipsnio 3 dalį.
            
         
               (3)
            
            
               Prieštaravimo pareiškimas buvo grindžiamas Reglamento (EB) Nr. 510/2006 2 straipsnyje išdėstytų sąlygų nevykdymu, ypač susijusių su geografinės vietovės ir produkto kokybės ryšiu. Prieštaravimo pareiškime taip pat pabrėžta, kad tokio pavadinimo įregistravimas prieštarautų Reglamento (EB) Nr. 510/2006 3 straipsnio 2 dalies nuostatoms, ypač atsižvelgiant į tai, kyla prieštaravimas tarp registruotino pavadinimo ir gyvūnų veislės pavadinimo, t. y. Maine-Anjou.
            
         
               (4)
            
            
               Galiausiai prieštaravimas buvo grindžiamas Reglamento (EB) Nr. 510/2006 3 straipsnio 3 dalies nuostatomis, visų pirma dėl to, kad užregistruotas pusiau homonimiškas pavadinimas Bœuf du Maine.
            
         
               (5)
            
            
               2009 m. liepos 9 d. laišku Komisija paragino Prancūziją ir Italiją siekti abipusio sutarimo pagal jų vidaus procedūras.
            
         
               (6)
            
            
               Po konsultacijų Prancūzija 2010 m. vasario 5 d. laišku informavo Komisiją, kad šalys susitarimą pasiekė. Be to, nebuvo keičiama informacija, paskelbta remiantis Reglamento (EB) Nr. 510/2006 6 straipsnio 2 dalimi
            
         
               (7)
            
            
               Todėl pagal Reglamento (EB) Nr. 510/2006 7 straipsnio 5 dalies antrą pastraipą Prancūzijos pateiktą pavadinimą „Maine-Anjou“ reikėtų įregistruoti.
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytas pavadinimas įregistruojamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. gruodžio 16 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 93, 2006 3 31, p. 12.
   
      (2)  OL C 307, 2008 12 2, p. 11.
   
      PRIEDAS
      Sutarties I priede išvardyti žmonėms vartoti skirti žemės ūkio produktai:
      
         1.1   Šviežia mėsa (ir subproduktai)
      
      PRANCŪZIJA
      
         Maine-Anjou (SKVN)